Ընդդիմադիր Քրիստ Մարուքյանը, մինչդեռ, հակադարձում է՝ Սահմանադրական դատարանի որոշումը ցույց է տալիս, որ ավագանու մինչ այժմ կայացած նիստերն ու ընդունած բոլոր որոշումներն անօրինական են։ Նա քննադատում է իշխանությունների պահվածքը և անգամ ՍԴ որոշումից հետո քաղաքապետի արած պնդումները, թե մեծամասնության բացակայությամբ տեղի ունեցած նիստերն օրինական են եղել։ «Իշխող կուսակցությունը փոխանակ փորձի լուծել այս իրավիճակը, ավելի ընդունելի տարբերակներ գտնել, մենք տեսնում ենք, որ իրենց մոտ շարունակվում է կրկին օրենքը շրջանցելու մոտեցումը»: